KENSINGTON TEMPLE Yhdessä Hengen kanssa
COLIN DYE: PYHÄN HENGEN SUHTEET: -
YHDESSÄ HENGEN KANSSA
Luetaan yhdessä Ef. 5 jae 15 ja siitä eteenpäin (33/38-käännös).
Ef. 5 jae 15 ja siitä eteenpäin.
Tässä, Efesolaiskirjeessä, -
apostoli Paavali kuvailee elämää, -
jota eletään hyvin käytännöllisesti.
Käsittelen Efesolaiskirjettä aika ajoin.
En järjestelmällisesti jakeesta 1 eteenpäin vaan katkelmittain.
Niin tulee käsitellyksi koko luku. Tässä on tärkeä käännekohta.
Hän pohtii, miten Jumala vaikuttaa ihmissuhteisiin.
Miten Jumala vaikuttaa valintoihini. Miten Jumala auttaa arjessani, -
suhteissani veljiin ja sisariin seurakunnassa tai perheenjäseniin, -
aviopuolisoon, tulevaan puolisooni, lapsiini tai työtovereihini.
Miten Jumala näkyy elämässäni?
Paavali käsittelee näitä teemoja. Luetaan yhdessä.
"Katsokaa siis tarkoin, kuinka vaellatte: -
ei niinkuin tyhmät, vaan niinkuin viisaat ja ottakaa vaari -
oikeasta hetkestä, sillä aika on paha. Älkää sentähden olko mielettömät, -
vaan ymmärtäkää, mikä Herran tahto on. Älkääkä juopuko viinistä, -
sillä siitä tulee irstas meno, vaan täyttykää Hengellä, -
puhuen keskenänne psalmeilla ja kiitosvirsillä -
ja hengellisillä lauluilla, veisaten ja laulaen sydämessänne Herralle, -
kiittäen aina Jumalaa ja Isää kaikesta -
meidän Herramme Jeesuksen Kristuksen nimessä.
Ja olkaa toinen toisellenne alamaiset Kristuksen pelossa."
En lue vertaistekstiä. Viittaan siihen kohta.
Voit merkitä muistiin kohdan Kol. 3:12―17.
Olen merkinnyt sen solumateriaaliin.
Ellet ole saanut sähköpostiani, ota täältä kopio.
Tahdon teidän tutkivan sitä soluissa.
Otan esiin Kol. 3:n, koska se muistuttaa paljon Ef. 5:tä.
Paavali kirjoitti ne molemmat vankilassa.
Jos haluat tietää, mitä Paavali sanoo Hengen täyteydestä, -
elämisestä yhdessä Jumalaa palvellen ja ihmissuhteiden harjoittamisesta, -
sinun pitää lukea molemmat. Viittaan molempiin erikseen ja yhdessä.
Tämä on lähtökohta.
En tiedä, voitko sinä sanoa elämästäsi: -
"Elämässäni on ollut merkittäviä ihmissuhdekarikoita.
Asiat vain menivät niin.
Lapsuudenkotini perheessä vanhemmilla oli vaikeaa."
Itse tulen rikkinäisestä kodista. Juuri se toi minut tänne Lontooseen.
Jumala voi toimia kaikkien tilanteiden keskellä. Mutta se oli kivuliasta.
Ehkä avioliittosi tai jokin muu ihmissuhteesi on kariutunut.
Ehkä olitte pitkään parhaat ystävät, mutta nyt ette ole enää puheväleissä.
Totuus on, että maailmassa näemme tosi paljon rikkinäisiä ihmissuhteita.
Eikä vain avioeroja tai perheen hajoamisia.
On paljon yksinäisiä, jotka kärsivät.
Minä esitän tänään kysymyksen.
Mitä tarvitsemme kaikkein eniten korjataksemme nämä suhteet?
Mitä tarvitsemme? Vastaus on tietysti: Pyhää Henkeä.
Aloitin palvelutyöni päihdekuntoutuksessa.
Tein kuntoutustyötä. En ollut narkomaani.
Kuten pian näemme, olisin hyvin voinut olla, -
sillä meillä on opittavana samat läksyt.
Olen itse nähnyt, mitä alkoholi- ja huumeriippuvuudet tekevät suhteille.
Muistan elämäni ensimmäiset hautajaiset.
Olin aika nuori.
Elämäni ensimmäiset hautajaiset. En ikinä unohda niitä.
Nuori 23-vuotias mies.
Tämä nuorimies oli tullut heroiini- riippuvuuden takia kuntoutuskotiimme.
Hän pääsi irti huumeista.
Ensimmäisenä viikonloppuna, kun kuntoutusohjelma -
salli hänelle hieman vapautta, hän pääsi viikonloppulomalle.
Hän oli ensimmäisen kerran ilman valvontaa, ainakin osittain.
Hän livahti valvojaltaan ja retkahti heti.
Huumeenkäyttäjien toleranssi kasvaa käytön myötä.
Hän arvioi väärin toleranssinsa, otti vahingossa yliannostuksen ja kuoli.
Traagista. Oli tullut uskoon.
Yksi retkahdus maksoi hänen henkensä.
Se on jo kyllin traagista. Mutta muistan hautajaiset. Muistan vanhemmat.
He olivat täysin murtuneet.
Rikkoutuneet ihmissuhteet nuoren miehen ja perheen välillä -
eivät olleet ikinä korjaantuneet. Nyt kuolema oli katkaissut ne lopullisesti.
Mitään ei voitu enää tehdä.
Mikä tragedia! Alkoholi- ja huumeriippuvuudet rikkovat suhteita.
Uskon Paavalin sanovan: Samalla tavalla kuin riippuvuus päihteisiin, -
kuten alkoholiin, heroiiniin tai muuhun, tuhoaa suhteet.
Tämä elämää hallitseva ongelma sotkee ihmissuhteet niin, -
että lopulta kaikki luhistuu.
Samalla tavalla kuin se tapahtuu negatiivisesti, -
kun on riippuvainen Jeesuksesta ja Jumalan Henki ottaa ohjat elämässä, -
Hän korjaa ihmissuhteet ja opettaa oikeita tapoja harjoittaa ihmissuhteita.
Sitä tässä tarkoitetaan.
Mutta älkää ajatelko, että Pyhää Henkeä tarvitsevat vain narkomaanit.
Kerron toisen esimerkin.
Kurkistamme sisään kärpäsenä katossa.
Aivan kuin tosi-tv-ohjelmassa, jossa kamera seuraa perhettä.
Tapaamme miehen, naisen ja kaksi lasta.
Mies on yli 40-vuotias, nainen 35―40-vuotias. Kaksi pientä lasta.
Kotona jokin on pielessä.
Huomaat, miten mies kohtelee vaimoaan. Hän on kylmä.
Kritisoi koko ajan.
Puhuu ja kommunikoi vain pintapuolisia asioita.
Liian kiireinen. Keskittynyt työhön ja harrastuksiin.
Näet naisen: hän on yrittänyt saada yhteyden mieheensä ja kommunikoida
Mutta hän on loukkaantunut niin, että hän on päättänyt: "Nyt riittää!
Minä sulkeudun. Se oli tässä."
Nainen vetäytyy. Kommunikaatio katkeaa. Ei yhteyttä.
Kodin touhuilu on pinnallista.
Itsensä suojelemista. Nainen pohtii lähtemistä.
Perheen tytär ajattelee, että isä ei välitä.
Poika on hieman vanhempi. Valmis lähtemään omille teilleen.
Kaikki on luhistumassa. Mikä on syynä siihen?
Eivät huumeet ja alkoholi. Se on jokin, joka on meillä kaikilla -
ja josta pääsemme eroon vain Pyhän Hengen avulla. Se on itsekeskeisyys.
Ei tarvitse olla narkomaani tarvitakseen Pyhän Hengen ohjausta.
Itsekeskeisyys on sydämemme luonnollinen taipumus.
Eli minä itse. Olen eniten kiinnostunut itsestäni.
Luonnollinen tapamme elää... Meidän on kohdattava ruma totuus.
Se on meissä kaikissa. Se on vanha synnillinen luonto.
Ruma totuus meistä on, että välitän enemmän itsestäni kuin sinusta.
On kauheaa sanoa se täältä lavalta.
Se on voitelematon, pyhähengetön persoona nimeltä Vanha Colin Dye.
Kiitos Jumalalle, minua uudistetaan. Samoin sinua. Näytätte iloisilta.
Varmasti teitä tehdään uudeksi. Mutta meillä kaikilla on taipumus -
asettaa omat tarpeemme toisten ihmisten tarpeiden edelle.
Minun tarpeeni ja toiveeni pitää täyttyä, maksoi mitä maksoi ― sinulle.
Se on ruma perustotuus langenneesta itsekkäästä ihmisluonnostamme.
Mutta on myös toinen tapa. Kun Pyhä Henki ottaa ohjat elämässäsi, -
Hän auttaa sinua kääntämään katseesi pois itsestäsi Kristukseen.
Sinusta tulee vähitellen Kristuksen kaltainen.
Toivon, että olisi olemassa vuori vaikka Keniassa tai Himalajalla.
Toivon, että olisi sellainen vuori, jolle voisimme kiivetä.
Huipulla ilmapiiri olisi pyhää. Kun vetäisin kolme syvää henkäystä -
ja laskeutuisin vuorelta, olisin loppuelämäni täysin pyhittäytynyt.
Mutta se ei tapahdu niin.
Opimme vaeltamaan Pyhän Hengen kanssa, kun antaudumme päivittäin.
Suoraan sanottuna se on tuskallista, sillä Hengen tie on rakkauden tie.
Jeesuksen elämäntapa: -
Olen olemassa, jotta sinä voisit hyvin kokonaisvaltaisesti, -
maksoi mitä maksoi ― minulle. Olen täällä sinua varten.
Palvelemassa sinua.
Täyttämässä tarpeesi. Pahin ongelmamme oli, -
että suhde Jumalaan oli rikkoutunut. Voidakseen korjata sen Jeesus sanoi:
"Teen mitä vain korjatakseni sen, maksoi mitä maksoi."
Se maksoi Hänen henkensä ristillä.
Tämä on mahtava uutinen: Pyhä Henki on meidän kaikkien saatavilla.
Hän asuu meidän jokaisen sydämessä, jos olemme uskovia.
Vain Hän ― ja Hän tekee sen ―
voi kääntää katseemme itsestämme Jumalaan ja muihin ihmisiin.
Kun katsot tätä rikkinäistä maailmaa ja sen rikkinäisiä suhteita, -
avioeroja ja muuta, itsekkyyttä, ahneutta, yksinäisyyttä, kipua, -
mitä tarvitsemme enemmän kuin mitään muuta?
Me tarvitsemme enemmän Hengellä täytettyjä ihmisiä.
Miltä näyttää, kun ihmiset, jotka rakastavat Jumalaa ja toisiaan, -
ovat kokoontuneena täynnä Pyhää Henkeä?
Se näyttää paljon Ef. 5:ltä, jonka juuri luimme.
Se alkaa tällä hienolla kuvauksella siitä, -
mitä on olla Hengellä täytetty.
Puhutaan keskenään -
psalmeilla, kiitosvirsillä ja hengelli- sillä lauluilla, veisaten ja laulaen -
sydämessä Herralle.
Kuva, jonka hän tässä maalaa, -
on Jumalan omien yhteisö.
He ovat täysin tyytyväisiä Jeesukseen.
He tapaavat Jumalan läsnäolossa.
He ovat kokeneet Jumalan niin todellisella tavalla, -
että he sanovat: "Tämän parempaa ei voi olla."
Meidän pitää odottaa taivasta, ennen kuin monet asiat, -
jotka Jumala on luvannut, tulevat elämäämme.
Nyt parhaatkin asiat ovat vain esimakua siitä, mitä saamme.
Mutta jos jokin asia on kuin taivas maan päällä, se on tämä.
Kun olemme niin täynnä Jumalan Henkeä -
ja Herran ilo on niin vahvana meissä, -
että pystymme kiittämään Jumalaa kaikesta, mitä meille tapahtuu.
Se on ihmeellinen toteamus.
Monet saarnaajat ovat eri mieltä siitä, mitä aion nyt sanoa.
Mutta Raamattu tässä ― ja se on ainoa kerta, kun se sanoo näin vahvasti.
Ef. 5:20:ssä sanotaan: -
"kiittäen aina [...] kaikesta".
Ei vain: kaikessa kiittäkää, -
vaan olkaa niin täynnä Jumalaa, niin täynnä Pyhää Henkeä, -
jotta tiedätte, ettei mitään voi verrata siihen.
Ja kaikki muu on loppujen lopuksi merkityksetöntä.
Tämä voi kuulostaa erittäin ylihengelliseltä yhteydeltä, -
mutta tiedättekö mitä? Uskon, että se on Uuden testamentin kristillisyyttä.
Lähtökohta on oppia, miten jaamme Häntä -
yhdessä toinen toisemme kanssa.
Efesolaiskirjeessä Paavali kuvaa sitä Hengellä täyttyneenä olemiseksi.
Mutta jos katsotte Kol. 3:16:ta tässä rinnakkaistekstissä, -
Paavali ei mainitse Henkeä vaan jotain muuta.
Kol. 3:16.
"Runsaasti asukoon teissä Kristuksen sana; -
opettakaa ja neuvokaa toinen toistanne kaikessa viisaudessa, -
psalmeilla, kiitosvirsillä ja hengellisillä lauluilla, -
veisaten kiitollisesti Jumalalle sydämissänne." Sama kuvaus.
Mutta Efesolaiskirjeessä hän sanoo: "Kun olette täynnä Henkeä, -
puhukaa toisillenne psalmein, lauluin."
"Kun olette täynnä Kristuksen sanaa, puhukaa toisillenne psalmein, lauluin."
Mitä hän tarkoittaa? Että molemmat ovat samaa kokemusta siitä, -
kun Kristus täyttää elämäsi.
Hän asuu sinussa Henkensä kautta. Ja Hän asuu sinussa Sanansa kautta.
Molemmissa katkelmissa Paavali sanoo: "Olkaa viisaita.
Opetelkaa vaeltamaan viisaudessa."
Viisaudessa kyse ei ole vain filosofiasta, maisterintutkinnoista -
eikä tohtorintutkinnoista. Raamatussa viisaus on sitä, -
että osaa elää tavalla, joka tuo kunniaa Jumalalle.
Hän antaa Pyhän Hengen kautta voiman ja Sanan kautta viisauden.
Me vaellamme yhdessä viisauden kanssa.
Olisi mahtavaa, jos meiltä alettaisiin kysyä: -
"Näemme, millaiset välit teillä on. Haluamme samaa."
Kun he näkevät avioliittomme: "Näyttäkää, miten te teette sen."
Tapaavat lapsemme: "Vau! Miten teette sen?"
Sanomme: "Se ei ole meidän ansiotamme vaan Jumalan.
Kun annat elämäsi Jumalalle, suhteet eheytyvät ja elämä muuttuu, -
jos annat ohjat Pyhälle Hengelle."
Miten ihmeellistä, Paavali sanoo: -
Voit oppia olemaan ihmissuhteissa niin Jeesuksen tavoin, -
että kun ihmiset tapaavat sinut ja näkevät sinut ihmissuhteissa -
puolisosi kanssa, työpaikalla ja pomosi kanssa, -
ihmiset saattavat nähdä Jeesuksen.
Ihmeellistä!
Luetaan katkelma Kol. 3:sta hieman kattavammin.
Jae 12: -
"Pukeutukaa siis te, jotka olette Jumalan valituita, pyhiä ja rakkaita, -
sydämelliseen armahtavaisuuteen, ystävällisyyteen, nöyryyteen, -
sävyisyyteen, pitkämielisyyteen, -
kärsikää toinen toistanne ja antakaa toisillenne anteeksi..."
Kuunnelkaa. Tässäpä seurakuntaelämää!
"...jos kenellä on moitetta toista vastaan..."
Soita vanhimmistolle ja pyydä heitä ojentamaan tätä.
"...jos kenellä on moitetta toista vastaan.
Niinkuin Herrakin on antanut teille anteeksi, niin myös te antakaa."
Hämmästyttävää! Jae 14: -
"Mutta kaiken tämän lisäksi pukeutukaa rakkauteen, -
mikä on täydellisyyden side.
Ja vallitkoon teidän sydämissänne Kristuksen rauha, -
johon te olette kutsututkin yhdessä ruumiissa, ja olkaa kiitolliset."
Nämä ominaisuudet eivät ole abstrakteja. Huomasitko sen?
Näitä ominaisuuksia ei voi kehittää muualla kuin ihmissuhteissa.
Alan ajatella, että pyhyys liittyy sataprosenttisesti suhteisiin.
Alan ajatella niin.
Alan ajatella, että pyhyys liittyy sataprosenttisesti suhteisiin.
Se tarkoittaa, että pyhyydessä kyse on ensinnäkin suhteestamme Jumalaan.
Miten rakastamme ja osoitamme rakkautta. Se on suhde.
Ja miten rakastamme muita ihmisiä. Se on suhde.
Pyhyys liittyy sataprosenttisesti suhteisiin. Sen ei pitäisi yllättää, -
koska Jumala liittyy sataprosenttisesti suhteisiin.
Selitän sen aina näin: -
Kuvittele Jumala, ennen kuin Hän loi mitään.
On melkein mahdotonta kuvitella sitä, mutta kuvittele, ettei ole universumia,-
ei aikaa, ei tilaa, ei materiaa ― on vain Jumala.
Millainen on kuvasi Jumalasta, joka on olemassa yksinään -
ilman maailmankaikkeutta.
Hän haluaa todella kovasti luoda, jotta Hän saisi seuraa.
Hän ei tarvinnut mitään. Ei Hän siksi aloittanut luomistyötä.
Jumala itsessään riittää itselleen täydellisesti.
Hän ei nimittäin ole vain yksi.
Toki Hän on yksi olento, mutta Hän ei ole yksi Persoona.
Hän on yksi olento mutta kolme Persoonaa. Se ei ole vaikeatajuista.
Pitää vain venyttää ymmärrystä vähän.
Voinko käyttää rouvaa reunalla esimerkkinä?
Olet ihminen, oletan.
Hyvä. Oletukseni on oikea. Sinä olet ihminen.
Olet olento. Aamen.
Olet myös persoona, etkö olekin? Olet olento ja persoona.
Koska olemme ihmisiä, voimme olla vain yksi olento ja yksi persoona.
Jos joku sanoo olevansa olento, jolla on useampia persoonia, -
tiedämme, että lääkkeistä ja muusta on apua.
Koska olemme ihmisiä, olemme rajallisia. Jumala ei ole rajallinen.
On olemassa vain yksi olento. Olemme ehdottomasti monoteistejä.
On vain yksi Jumala. "Kuule, Israel, Herra, Jumalasi, on yksi."
Olemme ehdottomasti monoteistejä. Emme usko kolmeen jumalaan.
Meidän Jumalamme ei ole kylmä, monoliittinen persoonaton jumala.
Jumalamme on yhteisö.
Käytämme sanaa "kolmiyhteinen": on Isä-, Poika- ja Pyhä Henki -Jumala.
Jo ennen kuin maailma luotiin, Isällä ja Pojalla oli jo ikuinen rakkaussuhde.
Isä rakasti Poikaansa kaikesta ikuisuudesta.
Poika rakasti Isää. Pyhä Henki, joka on rakkauden henki, -
on niin voimakas, vahva ja todellinen,
että Hän itse on Kolminaisuuden kolmas Persoona.
Jumala on olemassa suhteena.
Siksi pyhyys perustuu Jumalaan.
Jumalan suurin kaipuu on, että liitymme tuohon yhteyteen.
Että olisimme yhtä niin kuin Jeesus ja Isä ovat yksi.
Mistä se tulee? Siitä, että olemme tyytyväisiä Jeesukseen.
Ainoa tapa, jotta voi sanoa: "Jumala, aion kiittää Sinua kaikesta.
Tiedän, että kaikessa olet kanssani. Et hylkää minua.
Minulla ei ole mitään pelättävää, tulipa mitä kauheuksia. Emme kutsu niitä.
Mutta jos niitä tulee, tiedämme, että Jeesuksen läsnäolo on voimallisempi.
Sitä tarkoittaa se, että olemme tyytyväisiä Jeesukseen -
emmekä tarvitse elämäntäyteyteen mitään muuta kuin Jeesuksen.
Valkokankaalla näette kuvan, joka havainnollistaa tämän.
Toisella puolella on hengellisyys, toisella uskonto.
Nämä kaksi voivat limittyä.
Mutta voi olla hengellisyyttä ilman uskontoa ja päinvastoin.
Hengellisyydessä kyse on siitä, mistä löytää merkityksen ja yhteyden.
Miten tulisi elää.
Uskonnossa kyse on enemmänkin uskomuksista, tavoista ja moraalista.
Keskellä ne limittyvät.
Vaellamme uskossa, saamme lohdutusta uskomuksistamme.
Elämäntapamme on pohtiva. Meillä on eettisiä arvoja.
Lisäksi meillä on pelonsekaista kunnioitusta.
Ihailemme maailmankaikkeutta. "Se vain jatkuu ja jatkuu."
Televisiossa eräs professori esittelee sitä ihaillen.
Aivan kuin hän puhuisi Jumalasta, kun hän puhuu maailmankaikkeudesta.
En tiedä, miksi maailmankaikkeus kiehtoo hengellisyyttä.
On pari sairaanhoitajaa, Ruth ja Judith. En mainitse sukunimiä.
Kirjassaan hengellisyydestä he kirjoittavat näin: -
"Hengellinen ulottuvuus pyrkii harmo- niaan maailmankaikkeuden kanssa.
Etsii vastauksia äärettömyydestä.
Tulee etualalle, kun henkilö kohtaa stressiä, sairautta tai kuolemaa."
Mikä säälittävä uskonnon ja hengellisyyden määritelmä!
Kerron, mitä hengellisyys on. Opetellaan, miten tämä sanotaan.
Erotellaan ja määritetään ero.
Raamatussa hengellisyys on aina yhteydessä Pyhään Henkeen.
Hengellinen ihminen on se, jolla on Pyhä Henki.
Ei siis ole mitään hengellisyyttä ilman Pyhää Henkeä, -
joka todistaa, että Jeesus on Jumalan Poika ja tie Isän luokse.
Siksi Pyhä Henki on kaikki, mitä meillä on.
Ilman Häntä emme ole mitään, meillä ei ole mitään, emme voi tehdä mitään.
Mutta Hänessä meillä on kaikki.
Ilman Jeesusta hukumme syntiimme.
Ilman Jumalan Henkeä olemme vain luonnollisia ihmisiä -
ja teemme asioita luonnollisesti.
Siinä ei ole mitään yliluonnollista. Kuka tahansa voi elää niin.
Kun antaa elämänsä Kristukselle, löytää erilaisen energian.
Erilaisen voiman, yliluonnollisen.
Tämä voima ei ole persoonaton voima, kuten sähkö tai painovoima.
Tämä voima on Persoona, ja Hänen nimensä on Jeesus.
Hän asuu meidän sydämissämme Pyhän Hengen kautta. Neljä asiaa, -
miksi tarvitsemme Henkeä. Ilman Henkeä ne eivät voi tapahtua.
Yksi. Ilman Henkeä emme voi syntyä uudesti.
Uudestisyntyminen tarkoittaa, että ihminen muuttuu sisäisesti.
Hänellä on uusi luonto. Yliluonnollinen, Jumalalta.
Kaksi. Ilman Pyhää Henkeä emme voi elää pyhää elämää.
Uudestisyntyminen on uuden luonnon saamista.
Pyhitys, pyhän elämän eläminen on antautumista tuolle uudelle luonnolle.
Kyvyn siihen antaa Pyhä Henki.
Kolme: Emme ikinä voi elää lähetys- tai palvelutyössä -
Jumalalle mieluisalla tavalla, ellei Pyhä Henki aktivoi ja voimauta meitä.
Lihallinen palvelus ei vie minnekään.
Siksi rukous on niin tärkeää.
Uskon, että rukous on suurin todistus uskostasi yliluonnolliseen Jumalaan.
Miksi muuten sulkisit silmäsi ja rukoilisit näkymätöntä Jumalaa, -
että Hän muuttaisi olosuhteet, joita et pysty hallitsemaan?
Tai siunaisi tavalla, johon et itse pysty.
Se on suurin todistus.
Ja lopuksi neljä: -
Kutsumme sitä valmistumiseksi taivaaseen.
Sana on kirkastuminen. Se tarkoittaa lopullista muutosta, -
kun kehomme muuttuu. Raamattu sanoo, -
että sama Kristuksen kuolleista herättänyt Henki asuu teissä.
Tekee eläväksi kuolevaiset ruumiinne. Pyhä Henki vie Jumalan läsnäoloon.
Muuttaa teidät.
Kristityn elämässä siis alusta loppuun -
siunatusta alusta siunattuun loppuun -
on kyse kokonaan elämästä Pyhässä Hengessä.
Ei ihme, että Paavali rohkaisee meitä -
täyttymään Pyhällä Hengellä.
Mikä siis on loppupäätelmämme?
Yhdessä Pyhän Hengen kanssa meitä muotoillaan -
yhdessä, ei vain yksilöinä.
Pyhä Henki tekee sen. Miksi?
Jotta Jumala tulisi näkyviin.
Miten? Tavalla, jolla toimimme ihmissuhteissa.
Paavali sanoo: "Kun vaellatte Hengessä, vaellatte yhdessä -
viisaudessa ja ymmärryksessä. Opitte antautumaan Jumalan tahdolle.
Henki kantaa teitä Jumalan yhteisön sydämeen.
Yhteydessä, kanssakäymisessä Jumalan yhteisön kanssa taivaassa -
ja Kristuksen seurakunnan kanssa, veljien ja sisarten kanssa.
Hengestä tulee motivoiva läsnäolo, -
joka antaa meille kyvyn elää niin kuin Jeesus eli, -
ja muovaa elämäämme yksilöinä ja yhteisönä, että alamme olla -
tekemisissä toistemme, perheemme, vanhempiemme, puolisomme, -
ystäviemme, työtoveriemme, esi- miestemme ja koko yhteisön kanssa, -
niin kuin Jeesus oli tekemisissä maailman kanssa.
Ja sillä tavalla opimme tuomaan Jumalaa ― Isää, Poikaa ja Henkeä, -
näkyviin ihmissuhteissamme.
Kaikki tämä on täysin yliluonnollista.
Ilman Häntä emme voi edes ajatella sitä.
Mutta Pyhän Hengen kanssa voimme paitsi kuvitella tämän, -
niin myös elää sen todeksi.
Ja sitä tarkoittaa oleminen Pyhän Hengen suhteissa.
Suomennos: Marianne Tenetz